stanford-oval/wikipedia huggingface dataset:
ฟุตบอลชิงแชมป์สโมสรโลก 2011
แหล่งข้อมูลอื่น

| ด ค กฟุตบอลชิงแชมป์สโมสรโลก |
| --- | --- | --- |
 ก่อนหน้า: อินเตอร์คอนติเนนทัลคัพ (1960–2004)  เกี่ยวข้อง: ฟีฟ่าอินเตอร์คอนติเนนทัลคัพ (2024–) 
| ฤดูกาล |  2000 บราซิล  2001 สเปน  2005 ญี่ปุ่น  2006 ญี่ปุ่น  2007 ญี่ปุ่น  2008 ญี่ปุ่น  2009 สหรัฐอาหรับเอมิเรตส์  2010 สหรัฐอาหรับเอมิเรตส์  2011 ญี่ปุ่น  2012 ญี่ปุ่น  2013 โมร็อกโก  2014 โมร็อกโก  2015 ญี่ปุ่น  2016 ญี่ปุ่น  2017 สหรัฐอาหรับเอมิเรตส์  2018 สหรัฐอาหรับเอมิเรตส์  2019 กาตาร์  2020 กาตาร์  2021 สหรัฐอาหรับเอมิเรตส์  2022 โมร็อกโก  2023 ซาอุดิอาระเบีย  2025 สหรัฐ  2029 รอประกาศ   |  |
| นัดชิงชนะเลิศ |  2000  2001  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023  |  |
| ผู้เล่น |  2000  2001  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023  |  |
| การคัดเลือก |  เอเอฟซีแชมเปียนส์ลีก  ซีเอเอฟแชมเปียนส์ลีก  คอนคาแคฟแชมเปียนส์ลีก  โกปาลีเบร์ตาโดเรส  โอเอฟซีแชมเปียนส์ลีก  ยูฟ่าแชมเปียนส์ลีก  |  |
| สถิติ |  รางวัล  ผู้ประกาศข่าว  ผู้ทำประตู  แฮตทริก  Historical table  ผู้เข้าร่วม  บันทึกและสถิติ  ผู้จัดการทีมชนะเลิศ  สโมสรแชมป์โลก  |  |
ประเทศไทยใน พ.ศ. 2401

เหตุการณ์ที่เกิดขึ้นใน พ.ศ. 2401 (ค.ศ. 1858) ในประเทศไทย เป็นปีที่ 77 แห่งกรุงรัตนโกสินทร์ แห่งราชวงศ์จักรี และเป็นปีที่ 8 ในรัชสมัยพระบาทสมเด็จพระจอมเกล้าเจ้าอยู่หัว และนับเป็นปี จ.ศ. 1219 (1 มกราคม - 14 มีนาคม) และ 1220 (15 มีนาคม - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจอมเกล้าเจ้าอยู่หัว
พระเจ้าแผ่นดินที่สอง: พระบาทสมเด็จพระปิ่นเกล้าเจ้าอยู่หัว
สมุหนายก: เจ้าพระยานิกรบดินทร์
สมุหพระกลาโหม: เจ้าพระยาศรีสุริยวงศ์
เหตุการณ์

21 พฤษภาคม - รัชกาลที่ 4 ลงนามในหนังสือพระราชไมตรีกับเดนมาร์ก
6 มิถุนายน - รัชกาลที่ 4 โปรดให้นักองค์ราชาวดี นักองค์ศรีสวัสดิ์ กลับไปกัมพูชาตามคำขอของกษัตริย์กัมพูชา
5 กรกฎาคม - ตั้งเมืองสมิงบุรี เมืองลุ่มสุ่ม เมืองท่าตะกั่ว เมืองไทรโยค เมืองท่าขนุน เมืองทองผาภูมิ เมืองท่ากระดาน ขึ้นกับกาญจนบุรี
19 กรกฎาคม - อังกฤษเข้ามาขอขุดคลองคอคอดกระ แต่หาผู้ลงทุนไม่ได้จึงล้มเลิกไป
24 ตุลาคม - ตั้งโรงสีไฟแห่งแรกในสยาม โดยเป็นของชาวสหรัฐ
27 มกราคม - โปรตุเกสเข้ามาทำสัญญาพระราชไมตรีในสมัยรัชกาลที่ 4
15 มีนาคม - พระบาทสมเด็จพระจอมเกล้าเจ้าอยู่หัว โปรดให้ตั้งโรงพิมพ์หลวงขึ้นในวัง เรียกว่า โรงราชกิจจานุเบกษา เพื่อเสนอข่าวราชการเป็นครั้งแรก โดยเริ่มมีการพิมพ์ ราชกิจจานุเบกษา ครั้งแรกในสยาม
เหตุการณ์ > ไม่ทราบวัน

เริ่มขุดคลองบางกอกใหญ่ แล้วเสร็จในปี พ.ศ. 2415
เหตุการณ์ > เหตุการณ์ต่อเนื่อง

สงครามฝิ่นครั้งที่สอง (พ.ศ. 2399 - 2403)
ผู้เกิด > มกราคม

13 มกราคม – พระเจ้าบรมวงศ์เธอ พระองค์เจ้าอรุณวดี พระกุลเชษฐ์พระองค์ที่ 16 แห่งราชวงศ์จักรี (สิ้นพระชนม์ พ.ศ. 2476)
15 มกราคม – หม่อมเจ้าปิยะภักดีนาถ สุประดิษฐ์ อดีตปลัดทูลฉลองกระทรวงพระคลังมหาสมบัติ (สิ้นชีพิตักษัย พ.ศ. 2471)
27 มกราคม – พระเจ้าบรมวงศ์เธอ พระองค์เจ้าวาณีรัตนกัญญา พระกุลเชษฐ์พระองค์ที่ 17 แห่งราชวงศ์จักรี (สิ้นพระชนม์ พ.ศ. 2479)
ผู้เกิด > พฤษภาคม

10 พฤษภาคม – พระเจ้าบรมวงศ์เธอ พระองค์เจ้ากาพย์กนกรัตน์ พระบรมวงศ์ (สิ้นพระชนม์ พ.ศ. 2422)
ผู้เกิด > กันยายน

7 กันยายน – พระยาสัตยานุกูล (นุช มหานีรานนท์) ผู้กำกับถือน้ำพิพัฒน์สัตยา (อนิจกรรม พ.ศ. 2466)
30 กันยายน – หม่อมเจ้าเม้า ทองแถม พระอนุวงศ์ (สิ้นชีพิตักษัย พ.ศ. 2478)
ผู้เกิด > พฤศจิกายน

20 พฤศจิกายน – พระสุวรรณมุนี (ฉุย สุโข) พระเกจิ (มรณภาพ พ.ศ. 2466)
27 พฤศจิกายน
สมเด็จพระเจ้าบรมวงศ์เธอ กรมพระยาเทวะวงศ์วโรปการ เสนาบดีกระทรวงต่างประเทศ คนที่ 2 (สิ้นพระชนม์ พ.ศ. 2466)
หม่อมใหญ่ เทวกุล ณ อยุธยา หม่อมในกรมพระยาเทวะวงศ์วโรปการ (อนิจกรรม พ.ศ. 2479)
ผู้เกิด > ไม่ทราบวัน

พระเจริญราชเดช (อุ่น ภวภูตานนท์ ณ มหาสารคาม) เจ้าเมืองวาปีปทุม พระองค์ที่ 2 (พิราลัย พ.ศ. 2461)
หม่อมเจ้าสวัสดิ์ นิลรัตน พระอนุวงศ์ (สิ้นชีพิตักษัย พ.ศ. 2475)
ผู้เสียชีวิต > สิงหาคม

24 สิงหาคม – สมเด็จพระอริยวงศาคตญาณ (อู่) เจ้าคณะใหญ่หนเหนือ (ไม่ทราบปีเกิด)
มาตราความรุนแรงคลื่นไหวสะเทือนของสำนักงานอุตุนิยมวิทยาญี่ปุ่น

มาตราความรุนแรงคลื่นไหวสะเทือนของสำนักงานอุตุนิยมวิทยาญี่ปุ่น
มาตราความรุนแรงคลื่นไหวสะเทือนของสำนักงานอุตุนิยมวิทยาญี่ปุ่น คือมาตราส่วนคลื่นไหวสะเทือนที่ใช้ในญี่ปุ่นและไต้หวันเพื่อวัดระดับความรุนแรงของแผ่นดินไหว โดยใช้หน่วยวัดเป็น ญี่ปุ่น: 震度; ทับศัพท์: ชินโดะ; ความรุนแรงคลื่นไหวสะเทือน, แปลตามความหมายคือ "ระดับของการสั่นสะเทือน" ซึ่งต่างจากมาตราส่วนขนาดโมเมนต์ (ก่อนริกเตอร์) ซึ่งเป็นมาตราที่วัดพลังงานที่ถูกปล่อยออกมาจากการเกิดแผ่นดินไหว
มาตราส่วนนี้อธิบายระดับของการสั่นที่จุดบนผิวโลก ซึ่งมีความคล้ายคลึงกับมาตราเมร์กัลลี ซึ่งความรุนแรงของแผ่นดินไหวจะไม่ได้พิจารณาจากขนาดของแผ่นดินไหว และต่างกันไปตามสถานที่; ตัวอย่างเช่น การสั่นสะเทือนอาจจะอธิบายว่า "ขนาด 4 ชินโดะในโตเกียว, ขนาด 3 ชินโดะในโยะโกะฮะมะ, ขนาด 2 ชินโดะในชิซุโอะกะ"
สำนักงานอุตุนิยมวิทยาญี่ปุ่นมีเครือข่ายเครื่องวัดความไหวสะเทือน 180 แห่งและ 627 เครื่องวัดความรุนแรงคลื่นไหวสะเทือน และมีการรายงานการเกิดแผ่นดินไหวแบบเรียลไทม์กับสื่อและอินเทอร์เน็ต
ประวัติ

ประเทศญี่ปุ่นประสบกับแผ่นดินไหวกว่า 400 ครั้งในทุกวัน แม้ว่าส่วนใหญ่จะอยู่ในขนาด "0" ชินโดะหรือน้อยกว่านั้นและสามารถตรวจจับได้เฉพาะเครื่องตรวจเท่านั้น
สำนักงานอุตุนิยมวิทยาญี่ปุ่นได้เริ่มกำหนดสี่ขั้นตอนชินโดะครั้งแรกใน ค.ศ. 1884 ด้วยสี่ระดับคือ: 微 (เงียบ), 弱 (อ่อน), 強 (แรง), และ 烈 (รุนแรง)
ใน ค.ศ. 1898 ระบบมาตราได้เปลี่ยนเป็นระบบตัวเลข โดยกำหนดระดับการเกิดแผ่นดินไหวเป็นระดับ 0 – 7
ใน ค.ศ. 1908 ระดับของมาตรานี้ได้รับการอธิบายให้ละเอียดขึ้น และการระบุระดับจะขึ้นอยู่กับผลกระทบกับผู้คน โดยสเกลนี้เป็นที่นิยมแพร่หลายในสมัยเมจิ และได้รับการแก้ไขในสมัยโชวะโดยมีการแก้ไขคำอธิบายใหม่ทั้งหมด
หลังจากการเกิดแผ่นดินไหวครั้งใหญ่ฮันชิง ค.ศ. 1995 ระดับ "5" และ "6" ถูกแบ่งออกเป็นสองระดับ ทำให้กลายเป็น 10 ระดับแผ่นดินไหวโดย: 0–4, อ่อน/แรง 5 （５弱、５強）, อ่อน/แรง 6 （６弱、６強） และ 7
โดย ชินโดะ ได้มีการนำมาใช้ในประเทศญี่ปุ่นตั้งแต่ ค.ศ. 1996 โดยไม่มีการเปลี่ยนแปลงอะไรอีกเลย
ประวัติ > เปลี่ยนจากวัดด้วยความรู้สึกเป็นวัดด้วยเครื่องจักร

ในอดีตเจ้าหน้าที่หอสังเกตการณ์อุตุนิยมวิทยาจะกำหนดความรุนแรงของแผ่นดินไหวโดยใช้ประสบการณ์ของตนเองและความเสียหายที่เกิดต่ออาคารเป็นตารางมาตราส่วน แม้ว่าจะมีแนวปฏิบัติแต่ก็ไม่ตรงตามวัตถุประสงค์ ในช่วงต้นยุคเฮเซหอสังเกตการณ์อุตุนิยมวิทยาประจำภูมิภาคใช้เวลานานมากกว่า 10 นาที ในการรวบรวมข้อมูลความรุนแรงของแผ่นดินไหวจากหอสังเกตการณ์อุตุนิยมวิทยาแต่ละแห่งแล้วจึงมาประกาศพร้อมกับขนาดของแผ่นดินไหว
หลังจากนี้ จำนวนของสถานีสังเกตการณ์ความรุนแรงของแผ่นดินไหวที่เคยมีมากกว่า 1,000 แห่ง ก็ค่อย ๆ ลดลงอย่างมากเนื่องจากมีการควบรวมและการยกเลิกสถานีสังเกตการณ์ความรุนแรงของแผ่นดินไหว ระหว่าง ค.ศ. 1958 ถึง ค.ศ. 1969 มารวมกับสถานีอุตุนิยมวิทยาเพียงแห่งเดียว
การวัดความรุนแรงแผ่นดินไหว

| ความรุนแรงของแผ่นดินไหว (ชินโดะ) | ความรุนแรงที่วัดโดยเครื่องมือ |
| --- | --- |
0: 0–0.4
  1: 0.5–1.4
  2: 1.5–2.4
  3: 2.5–3.4
  4: 3.5–4.4
  5-: 4.5–4.9
  5+: 5.0–5.4
  6-: 5.5–5.9
  6+: 6.0–6.4
  7: 6.5 หรือมากกว่า
ตั้งแต่เดือนเมษายน ค.ศ. 1997 มาตราความรุนแรงคลื่นไหวสะเทือนของสำนักงานอุตุนิยมวิทยาญี่ปุ่นได้รับการวัดและถูกแจ้งโดยระบบเครื่องมือวัดอัตโนมัติที่เรียกว่า "เครื่องวัดความรุนแรงของคลื่นไหวสะเทือน" ที่นำมาติดตั้งทั่วประเทศญี่ปุ่น แทนที่แบบเดิมที่ตัดสินความรุนแรงแผ่นดินไหวโดยพิจารณาจากความรู้สึกทางกายภาพและสภาพความเสียหายที่มีอยู่
ใน ค.ศ. 1991 มีการติดตั้งเครื่องวัดความรุนแรงของคลื่นไหวสะเทือนเป็นครั้งแรก โดยเป็นเครื่องขนาด 90 นิ้ว ซึ่งยังไม่มีความสามารถในการบันทึกรูปคลื่น จากนั้นใน ค.ศ. 1994 เครื่องวัดความรุนแรงของคลื่นไหวสะเทือนแบบ 93-type ได้รับการปรับปรุงและมีฟังก์ชันการบันทึกรูปคลื่นรูปแบบดิจิทัลในการ์ดหน่วยความจำ ต่อมาได้เปลี่ยนมาใช้เครื่องวัดความรุนแรงของคลื่นไหวสะเทือนแบบ 95 ซึ่งถูกใช้มาจนถึงปัจจุบัน
ใน ค.ศ. 2009 จำนวนเครื่องวัดความรุนแรงของคลื่นไหวสะเทือนของสำนักงานอุตุนิยมวิทยาญี่ปุ่นมีทั้งหมด 4,200 เครื่อง และในเดือนสิงหาคม ค.ศ. 2012 มีจำนวนมากถึง 4,313 เครื่อง สิ่งนี้แสดงให้เห็นว่าเครือข่ายการสังเกตการณ์ความรุนแรงของคลื่นไหวสะเทือนของญี่ปุ่นนั้นหนาแน่นกว่าที่ใดในโลก ในจำนวนนี้ ประมาณ 600 เครื่องถูกจัดการโดยสำนักงานอุตุนิยมวิทยาญี่ปุ่น ประมาณ 800 เครื่องได้รับการจัดการโดสถาบันวิทยาศาสตร์และเทคโนโลยีป้องกันภัยพิบัติ และและประมาณ 800 เครื่องถูกจัดการโดยหน่วยงานเทศบาลและจังหวัด
ภาษาฮินดีฟีจี

| ภาษาฮินดีฟีจี |
| --- | --- |
Fiji Baat
ประเทศที่มีการพูด: ฟีจี และชนกลุ่มน้อยในออสเตรเลีย นิวซีแลนด์ สหรัฐอเมริกา และแคนาดา
จำนวนผู้พูด: 460,000  (ไม่พบวันที่)
ตระกูลภาษา: อินโด-ยูโรเปียน  กลุ่มภาษาอินโด-อิเรเนียนกลุ่มภาษาอินโด-อารยันส่วนกลางส่วนกลางฝั่งตะวันออกภาษาอวธีภาษาฮินดีฟีจี
ระบบการเขียน: อักษรละติน, อักษรเทวนาครี
รหัสภาษา
ISO 639-3: hif
ภาษาฮินดีฟีจี เป็นภาษาในกลุ่มภาษาอินโด-อารยัน ซึ่งเป็นภาษาแม่ของชาวฟีจีเชื้อสายอินเดียกว่า 380,000 คนในประเทศฟีจี (ข้อมูล พ.ศ. 2534)
ภาษานี้แตกต่างจากภาษาฮินดีมาตรฐานที่พูดในประเทศอินเดีย ความสัมพันธ์ระหว่างภาษาฮินดีกับภาษาฮินดีฟีจีเปรียบได้กับความสัมพันธ์ระหว่างภาษาดัตช์กับภาษาแอฟริคานส์ ภาษาฮินดีฟีจีประกอบด้วยภาษาฮินดีถิ่นตะวันออกเป็นหลัก (ภาษาอวธีและภาษาโภชปุรี) และคำยืมภาษาอังกฤษและภาษาฟีจีจำนวนมาก
เนื่องจากการเปลี่ยนแปลงทางการเมืองครั้งใหญ่ในประเทศฟีจีที่ผ่านมา ชาวฟีจีเชื้อสายอินเดียส่วนหนึ่งอพยพไปยังออสเตรเลีย นิวซีแลนด์ สหรัฐอเมริกา และแคนาดา ภาษาฮินดีฟีจีจึงติดไปกับพวกเขาด้วย
พัชรี โพธสุธน

| พัชรี โพธสุธน> ข้อมูลส่วนบุคคล |
| --- | --- |
เกิด: 7 กรกฎาคม พ.ศ. 2509 (58 ปี) อำเภอศรีประจันต์ จังหวัดสุพรรณบุรี
พรรคการเมือง: ชาติไทยพัฒนา (2552–ปัจจุบัน)

พัชรี โพธสุธน (เกิด 7 กรกฎาคม พ.ศ. 2509) เป็นอดีตสมาชิกสภาผู้แทนราษฎรจังหวัดสุพรรณบุรี 2 สมัย สังกัดพรรคชาติไทยพัฒนา อดีตสมาชิกสภากรุงเทพมหานคร เขตป้อมปราบศัตรูพ่าย
ประวัติ

นางสาวพัชรี โพธสุธน เกิดเมื่อวันที่ 7 กรกฎาคม พ.ศ. 2509 เป็นบุตรสาวของนายประสิทธิ์ และดวงแข โพธสุธน และเป็นหลานสาวของ นายประภัตร โพธสุธน และเป็นพี่สาวของนายยุทธนา โพธสุธน สำเร็จการศึกษา บัญชีบัณฑิต จาก มหาวิทยาลัยเชียงใหม่ บริหารธุรกิจมหาบัณฑิต จาก University of Dallas และ Cerificate in Advanced Management Studies Babson College ประเทศสหรัฐอเมริกา
งานการเมือง

พัชรี เคยประกอบธุรกิจเกี่ยวกับรองเท้า ซึ่งเป็นกิจการของครอบครัว ก่อนที่จะเข้าสู่วงการการเมืองด้วยการดำรงตำแหน่งสมาชิกสภากรุงเทพมหานคร ในเขตป้อมปราบศัตรูพ่าย
ต่อมา ลงสมัครเลือกตั้งแทนที่นายยุทธนา เนื่องจาก ถูกตัดสิทธิ์ทางการเมือง เป็นระยะเวลา 5 ปี และได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2552 สังกัดพรรคชาติไทยพัฒนา และได้รับเลือกติดต่อกันจนถึง พ.ศ. 2554 รวม 2 สมัย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนา ลำดับที่ 15 แต่ไม่ได้รับเลือกตั้ง
งานการเมือง > สมาชิกสภาผู้แทนราษฎร

พัชรี โพธสุธน ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2552 (เลือกตั้งซ่อม) จังหวัดสุพรรณบุรี สังกัดพรรคชาติไทยพัฒนา
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสุพรรณบุรี สังกัดพรรคชาติไทยพัฒนา
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พัญสร

| --- | --- |
พัญสร

ชื่อเกิด: เพ็ญสิริ เศวตวิหารี
ชื่อเล่น: ปุ๋ย
นามปากกา: พัญสร   แกมบรรจง   ษรสิริ   หนึ่งในทีม เป่ากุ้ย
เกิด:  
อาชีพ: นักเขียนบทละครโทรทัศน์ Script writer for television drama series
ปีที่เขียน: พ.ศ. 2542 - ปัจจุบัน
ผลงานเด่น: คุณชาย   แม่อายสะอื้น   สงครามดอกรัก   สายน้ำสามชีวิต   บุญผ่อง   มุกเหลี่ยมเพชร   เพลิงฉิมพลี   ไข่มุกมังกรไฟ
ค่าย: เป่าจินจง
เพ็ญสิริ เศวตวิหารี นักเขียนบทละครโทรทัศน์ค่ายเป่าจินจง นามปากกาที่ใช้ ได้แก่  พัญสร /  แกมบรรจง /  ษรสิริ /  หนึ่งในทีม เป่ากุ้ย
มีผลงานละครโทรทัศน์เป็นที่รู้จักกันดี ได้แก่ ละครเรื่อง คุณชาย , แม่อายสะอื้น , สงครามดอกรัก , สายน้ำสามชีวิต , บุญผ่อง , มุกเหลี่ยมเพชร , เพลิงฉิมพลี , ไข่มุกมังกรไฟ  และอีกมากมาย
ศึกษาระดับปริญญาตรีที่ ภาควิชาการสื่อสารมวลชน คณะนิเทศศาสตร์ จุฬาลงกรณ์มหาวิทยาลัย และระดับปริญญาโทที่ภาควิชาการสื่อสารมวลชน คณะนิเทศศาสตร์ จุฬาลงกรณ์มหาวิทยาลัย
การทำงาน

ผู้ช่วยผู้กำกับภาพ ละครโทรทัศน์เรื่อง ดอกไม้ในป่าหนาว
ครีเอทีฟ  รายการ ดวงใจพ่อแม่ บ.แปลนพับลิชชิ่ง
วิทยากรพิเศษ  การอบรมวิทยุชุมชน มูลนิธิอาสาสมัครเพื่อสังคม
วิทยากรพิเศษ โครงการนักเขียนตาบอด ของสมาคมคนตาบอดแห่งประเทศไทย สนับสนุนโดยกรมส่งเสริมและพัฒนาคุณภาพชีวิตคนพิการ  กระทรวงการพัฒนาสังคมและความมั่นคงของมนุษย์
วิทยากรพิเศษ โครงการ “เล่าเรื่องเป็นละคร”  “เล่าเรื่องให้เลื่องลือ”  “Hello Thailand”  โดยสมาคมนักเขียนบทละครโทรทัศน์  ร่วมกับ กองทุนพัฒนาสื่อปลอดภัยและสร้างสรรค์
ผู้เขียนบทละครโทรทัศน์ บ.เป่า จิน จง จำกัด ( Pau  Jin  Jong )
ฝ่ายประชาสัมพันธ์  บ.เป่า จิน จง จำกัด  ( Pau  Jin Jong )
กรรมการบริหาร บ. ฮั้ง มโนก้า จำกัด ( Hunk  Mnoga)
อาจารย์พิเศษ วิชาการเขียนบทโทรทัศน์  (Script  Writing ) ภาควิชาการ
สื่อสารมวลชน  คณะนิเทศศาสตร์  จุฬาลงกรณ์มหาวิทยาลัย  ( พ.ศ. 2553 - 2562)
ฝ่ายประชาสัมพันธ์ คณะกรรมการ สมาคมนักเขียนบทละครโทรทัศน์ (2562 - 2564)
ตัวแทนสมาคมนักเขียนบทละครโทรทัศน์ เข้าร่วมโครงการฝึกอบรมหลักสูตรระยะสั้น ภายใต้โครงการ “2022 International     Broadcasting Leadership Program” ณ สาธารณรัฐเกาหลี โดย กองทุนพัฒนาสื่อปลอดภัยและ สร้างสรรค์ และสถานีโทรทัศน์ Arirang TV
รางวัล

รางวัลบทโทรทัศน์สื่อสร้างสรรค์ดีเด่น โดย ชมรมเพื่อนวันพุธ ศูนย์วิจัยโรคเอดส์ สภากาชาดไทย  จากละครเรื่อง “สงครามดอกรัก”
รางวัลเมขลา  ครั้งที่  23 พ.ศ. 2547  โดย สมาคมผู้สื่อข่าวบันเทิงแห่งประเทศไทย  สาขาบทละครโทรทัศน์ยอดเยี่ยม  จากละครเรื่อง “แม่อายสะอื้น”
รางวัล  Star Entertainment Awards 2004  โดย สมาคมนักข่าวบันเทิง  สาขาผู้เขียนบทยอดเยี่ยม  จากละครเรื่อง “แม่อายสะอื้น”
เสนอชื่อเข้าชิงรางวัล บทละครยอดเยี่ยม รางวัลเมขลา ครั้งที่ 23 โดย สมาคมผู้สื่อข่าวบันเทิงแห่งประเทศไทย  จากละครเรื่อง  “เพลงผ้าฟ้าล้อมดาว”
เสนอชื่อเข้าชิงรางวัล ผู้เขียนบทละครดีเด่น  Star Entertainment Awards 2004 โดย สมาคมนักข่าวบันเทิง จากละครเรื่อง  “เพลงผ้าฟ้าล้อมดาว”
เสนอชื่อเข้าชิงรางวัล ผู้เขียนบทละครดีเด่น จาก รางวัลโทรทัศน์ทองคำ ครั้งที่ 33  จากละครเรื่อง  “ริมฝั่งน้ำ”
เสนอชื่อเข้าชิงรางวัล คมชัดลึกอวอร์ด ครั้งที่ 15 บทละครโทรทัศน์ยอดเยี่ยม จากละครเรื่อง “ริมฝั่งน้ำ”
รังสิต

รังสิต อาจหมายถึง
เทศบาลนครรังสิต อำเภอธัญบุรี จังหวัดปทุมธานี
ตำบลรังสิต อำเภอธัญบุรี จังหวัดปทุมธานี
ตลาดรังสิต
สถานีรังสิต
คลองรังสิต
ถนนวิภาวดีรังสิต
มหาวิทยาลัยรังสิต
มหาวิทยาลัยกรุงเทพ วิทยาเขตรังสิต
มหาวิทยาลัยธรรมศาสตร์ ศูนย์รังสิต
ฟิวเจอร์พาร์ค รังสิต
สมเด็จพระเจ้าบรมวงศ์เธอ พระองค์เจ้ารังสิตประยูรศักดิ์ กรมพระยาชัยนาทนเรนทร + หม่อมเอลิซาเบธ รังสิต ณ อยุธยา
หม่อมเจ้าปิยะรังสิต รังสิต + หม่อมราชวงศ์ผ่องลักษณ์ ทองใหญ่
หม่อมราชวงศ์เยาวลักษณ์ รังสิต
หม่อมเจ้าปิยะรังสิต รังสิต + พระเจ้าวรวงศ์เธอ พระองค์เจ้าวิภาวดีรังสิต
หม่อมราชวงศ์วิภานันท์ รังสิต
หม่อมราชวงศ์ปรียนันทนา รังสิต
หม่อมเจ้าปิยะรังสิต รังสิต + บุญพิทักษ์ แสงฤทธิ์ (หม่อมพิทักษ์ รังสิต ณ อยุธยา)
หม่อมราชวงศ์ประทักษ์ รังสิต
หม่อมเจ้าสนิทประยูรศักดิ์ รังสิต
หม่อมราชวงศ์พงษ์สนิธ รังสิต
หม่อมราชวงศ์หญิงจารุวรรณ รังสิต
หม่อมราชวงศ์สายสนิธ รังสิต
หม่อมราชวงศ์หญิงวลัยลักษณ์ รังสิต
หม่อมเจ้าจารุลักษณ์กัลยาณี รังสิต
รังสิต ศิรนานนท์
รังสิต เนาวกุล
มงคล รัตนวิจิตร

| มงคล รัตนวิจิตร |
| --- | --- |


รองประธานสภาผู้แทนราษฎร
ดำรงตำแหน่ง 28 มีนาคม พ.ศ. 2489 – 2 ตุลาคม พ.ศ. 2489
นายกรัฐมนตรี: ปรีดี พนมยงค์ ถวัลย์ ธำรงนาวาสวัสดิ์
 
ข้อมูลส่วนบุคคล
เกิด: 25 เมษายน พ.ศ. 2440
คู่สมรส: ดวงใจ รัตนวิจิตร

ร้อยตรี มงคล รัตนวิจิตร (เกิด; 25 เมษายน พ.ศ. 2440 - เสียชีวิต; ไม่ระบุ) เป็นอดีตรองประธานสภาผู้แทนราษฎรไทย และอดีตสมาชิกสภาผู้แทนราษฎรจังหวัดนครศรีธรรมราช 2 สมัย
ประวัติ

มงคล รัตนวิจิตร เกิดเมื่อวันที่ 25 เมษายน พ.ศ. 2440 ได้รับเลือกตั้งเป็นสมาชิกสภาผู้แทนราษฎรจังหวัดนครศรีธรรมราชครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2476 ซึ่งเป็นการเลือกตั้งครั้งแรกของประเทศไทย ต่อมาได้รับเลือกอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 โดยไม่สังกัดพรรคการเมือง แต่ต่อมาได้เข้ากิจกรรมกับพรรคสหชีพ ต่อมาย้ายไปร่วมงานกับพรรคประชาชน ในปี พ.ศ. 2490
มงคล รัตนวิจิตร ได้รับเลือกเป็นรองประธานสภาผู้แทนราษฎร ในสภาผู้แทนราษฎรไทย ชุดที่ 4 เมื่อปี พ.ศ. 2489
มงคล รัตนวิจิตร สมรสกับดวงใจ รัตนวิจิตร บุตรีของขุนพิปูนเปรมประดิษฐ์ (บานเมือง จงจิตร) อดีตกำนันตำบลพิปูน
มงคล รัตนวิจิตร เป็นนักการเมืองที่มีความสามารถในการพูด ดังจะเห็นว่านายมงคลเป็นหนึ่งในผู้ร่วมการโต้วาทีครั้งแรกในประเทศไทย เมื่อปี พ.ศ. 2478
ฟุตบอลชิงแชมป์สโมสรโลก 2009

ฟุตบอลชิงชนะเลิศสโมสรโลก 2552 หรือ ฟีฟ่า คลับ เวิลด์ คัพ 2009 เป็นการแข่งขันครั้งที่ 6 ของรายการนี้ แข่งขันกันระหว่างวันที่ 9-19 ธ.ค. ที่ยูเออี เมืองอาบู ดาบี เป็นครั้งแรก โดยชนะเลิศครั้งนี้ตกเป็นของบาร์เซโลนา ตัวแทนจากยุโรป ซึ่งคว้าชนะเลิศมาครองได้เป็นสมัยแรกของสโมสร
ทีมที่เข้าร่วมแข่งขัน

| ทีม | จาก | เข้าร่วมในฐานะ |
| --- | --- | --- |
|  บาร์เซโลนา | ยูฟ่า | ชนะเลิศยูฟ่า แชมเปียนส์ ลีก 2008–09 |
|  เอสตูเดียนเตส | คอนเมโบล | ชนะเลิศโคปา ลิเบอตาดอเรส 2009 |
|  โปฮัง สตีเลอร์ส | เอเอฟซี | ชนะเลิศเอเอฟซี แชมเปียนส์ ลีก  2009 |
|  แอตแลนเต้ | คอนคาเคฟ | ชนะเลิศคอนคาเคฟ แชมเปียนส์ ลีก 2008-09 |
|  มาเซมเบ้ | ซีเอเอฟ | ชนะเลิศซีเอเอฟ แชมเปียนส์ ลีก 2009 |
|  ออกแลนด์ซิตี | โอเอฟซี | ชนะเลิศโอเอฟซี แชมเปียนส์ ลีก 2008-09 |
|  อัล อาห์ลี | เจ้าภาพ | ชนะเลิศยูเออี พรีเมียร์ ลีก  2008-09 |
ตารางการแข่งขัน
ดาวยิงสูงสุด
เดนิลสัน (โปฮัง สตีเลอร์ส) 4 ประตู
รางวัล
| โกลเด้น บอล | ซิลเวอร์ บอล | บรอนซ์ บอล |
| --- | --- | --- |
|  เมสซี   (บาร์เซโลนา) |  ฮ.เวรอน  (เอสตูเดียนเตส) |  ชาบี   (บาร์เซโลนา) |
| --- | --- |
แฟร์ส เพลย์:  แอตแลนเต้
แหล่งข้อมูลอื่น

| ด ค กฟุตบอลชิงแชมป์สโมสรโลก |
| --- | --- | --- |
 ก่อนหน้า: อินเตอร์คอนติเนนทัลคัพ (1960–2004)  เกี่ยวข้อง: ฟีฟ่าอินเตอร์คอนติเนนทัลคัพ (2024–) 
| ฤดูกาล |  2000 บราซิล  2001 สเปน  2005 ญี่ปุ่น  2006 ญี่ปุ่น  2007 ญี่ปุ่น  2008 ญี่ปุ่น  2009 สหรัฐอาหรับเอมิเรตส์  2010 สหรัฐอาหรับเอมิเรตส์  2011 ญี่ปุ่น  2012 ญี่ปุ่น  2013 โมร็อกโก  2014 โมร็อกโก  2015 ญี่ปุ่น  2016 ญี่ปุ่น  2017 สหรัฐอาหรับเอมิเรตส์  2018 สหรัฐอาหรับเอมิเรตส์  2019 กาตาร์  2020 กาตาร์  2021 สหรัฐอาหรับเอมิเรตส์  2022 โมร็อกโก  2023 ซาอุดิอาระเบีย  2025 สหรัฐ  2029 รอประกาศ   |  |
| นัดชิงชนะเลิศ |  2000  2001  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023  |  |
| ผู้เล่น |  2000  2001  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023  |  |
| การคัดเลือก |  เอเอฟซีแชมเปียนส์ลีก  ซีเอเอฟแชมเปียนส์ลีก  คอนคาแคฟแชมเปียนส์ลีก  โกปาลีเบร์ตาโดเรส  โอเอฟซีแชมเปียนส์ลีก  ยูฟ่าแชมเปียนส์ลีก  |  |
| สถิติ |  รางวัล  ผู้ประกาศข่าว  ผู้ทำประตู  แฮตทริก  Historical table  ผู้เข้าร่วม  บันทึกและสถิติ  ผู้จัดการทีมชนะเลิศ  สโมสรแชมป์โลก  |  |
ซูเปอร์ไบค์เวิลด์แชมเปี้ยนชิพ

| --- | --- |
โลโก้ทางการของซูเปอร์ไบค์เวิลด์แชมเปี้ยนชิพ
ประเภท: การแข่งขันประเภทมอเตอร์ไซต์
ประเทศ: ทั่วโลก
การเริ่มฤดูกาล: ค.ศ.1988 / พ.ศ.2531
ผู้สร้าง: ดูคาติ, บีเอ็มดับเบิลยู, ฮอนด้า, คาวาซากิ, ยามาฮ่า
ผู้ผลิตยางรถ: Pirelli
ผู้ขี่แชมป์:  Álvaro Bautista
ทีมแชมป์:  Aruba.it Racing – Ducati
ผู้ผลิต:  ดูคาติ
เว็บไซต์ทางการ: https://www.worldsbk.com
ซูเปอร์ไบค์เวิลด์แชมเปี้ยนชิพ (หรือ WorldSBK, SBK, World Superbike, WSB, WSBK) เป็นการแข่งขันโดยใช้รถจักรยานยนต์ ที่ปรับเปลี่ยนมาจากรถจักรยานยนต์ซึ่งมีขายจำหน่ายทั่วไป
การแข่งขันเริ่มก่อตั้งในปี ค.ศ.1988 / พ.ศ.2531 ประกอบด้วยการแข่งขันที่สนามแข่งรถเป็นหลัก แต่ละรอบจะมีการแข่งขันสองครั้งโดยเต็มรูปแบบ และตั้งแต่ปี ค.ศ.2019 / พ.ศ.2562 เพิ่มการแข่งขันอีกรอบหนึ่งชื่อ Superpole race ซึ่งมีระยะทาง 10 รอบ ผลการแข่งขันทั้งสามครั้งจะรวมกัน เพื่อกำหนดแชมป์โลกสำหรับนักแข่งและผู้ผลิต
รถจักรยานยนต์ที่ใช้ในการแข่งขัน เป็นรถจักรยานยนต์แบบที่ปรับแต่งมาจากรถทั่วไป ต่างจาก MotoGP ที่ใช้รถสำหรับวัตถุประสงค์เฉพาะ
MotoGP เปรียบเทียบได้กับฟอร์มูลาวันในวงการรถจักรยานยนต์ ในขณะที่การแข่งขัน Superbike คล้ายกับการแข่งขันรถสปอร์ต
โดยยุโรปเป็นตลาดหลักและศูนย์กลางของการแข่งขันซูเปอร์ไบค์เวิลด์แชมเปี้ยนชิพ มีการจัดการแข่งขันในประเทศสหรัฐอเมริกา มาเลเซีย นิวซีแลนด์ แคนาดา ญี่ปุ่น อาร์เจนตินา ออสเตรเลีย และประเทศอื่นๆ
ประวัติ

การแข่งขัน Superbike World Championship เริ่มขึ้นในปี ค.ศ.1988 / พ.ศ.2531 โดยเปิดให้ใช้งานรถ Superbike ที่ใช้ตามท้องถนนปกติ โดยอนุญาตให้ใช้เครื่องยนต์ V-twin 1,000 ซีซี (โดยหลักคือดูคาติ แต่ต่อมาอะพริเลีย และฮอนด้าก็ใช้งานเช่นกัน) สามารถใช้แข่งขันกับเครื่องยนต์ 4 สูบขนาด 750 ซีซี(ของฮอนด้า ยามาฮ่า คาวาซากิ และซูซูกิ) ในช่วง 2-3 ฤดูกาลแรก ฮอนด้าชนะด้วย VFR750R(RC30) แต่เครื่องยนต์ V-twin ก็ค่อยๆได้เปรียบ ซึ่งการใช้เครื่องยนต์ V-twin 1,000 ซีซี เป็นประโยชน์ต่อดูคาติ และสามารถครองตำแหน่งแชมป์โลกได้หลายปี
ตั้งแต่ปี พ.ศ.2536 ถึง พ.ศ.2542 Carl Fogarty กับทีมดูคาติ ครองตำแหน่งแชมป์โลก 4 สมัย และได้รองแชมป์ 2 สมัยในทีมดูคาติ ส่วน Troy Corser ได้ตำแหน่งรองแชมป์ในปี พ.ศ.2538 และคว้าตำแหน่งแชมป์โลกได้ในปี พ.ศ.2539
เมื่อตระหนักได้ว่าเครื่องยนต์ V-twin 1,000 ซีซี เหมาะกับการแข่งขันเวิร์ลซูเปอร์ไบค์มากกว่า ฮอนด้าจึงแนะนำรถจักรยานยนต์ V-Twin อย่างรุ่น VTR1000SPW ในปี พ.ศ.2543 ผลลัพธ์ที่ได้ก็ชัดเจนในทันที เมื่อ Colin Edwards คว้าแชมป์โลกในปีแรกของการแข่งขันจักรยานยนต์ของดูคาติเมื่อปี ค.ศ.2001 / พ.ศ.2544
รายชื่อนักแข่งแชมป์โลก > เรียงตามปี

| ปี ค> ศ./พ.ศ. | ชื่อ | รถจักรยานยนต์ | อันดับ 1 | อันดับ 2 | อันดับ 3 | ทีม |
| --- | --- | --- | --- | --- | --- | --- |
| 1988/2531 |  Fred Merkel | Honda RC30 | 2 | 2 | 1 | Rumi Honda |
| 1989/2532 |  Fred Merkel | Honda RC30 | 3 | 2 | 5 | Rumi Honda |
| 1990/2533 |  Raymond Roche | Ducati 851 | 8 | 7 | 2 | Squadra Corse Ducati Lucchinelli |
| 1991/2534 |  Doug Polen | Ducati 888 | 17 | 4 | 0 | Fast by Ferracci Ducati |
| 1992/2535 |  Doug Polen | Ducati 888 | 9 | 4 | 2 | Team Police Ducati |
| 1993/2536 |  Scott Russell | Kawasaki ZXR-750 | 5 | 12 | 1 | Team Muzzy Kawasaki |
| 1994/2537 |  Carl Fogarty | Ducati 916 | 10 | 4 | 0 | Virginio Ferrari Ducati Corse |
| 1995/2538 |  Carl Fogarty | Ducati 916 | 13 | 6 | 0 | Virginio Ferrari Ducati Corse |
| 1996/2539 |  Troy Corser | Ducati 916 | 7 | 5 | 1 | Promotor Racing Team |
| 1997/2540 |  John Kocinski | Honda RC45 | 9 | 4 | 4 | Castrol Honda |
| 1998/2541 |  Carl Fogarty | Ducati 916 | 3 | 6 | 5 | Ducati Performance |
| 1999/2542 |  Carl Fogarty | Ducati 996 | 11 | 6 | 2 | Ducati Performance |
| 2000/2543 |  Colin Edwards | Honda VTR1000SP(RC51) | 8 | 2 | 1 | Castrol Honda |
| 2001/2544 |  Troy Bayliss | Ducati 996R | 6 | 6 | 3 | Ducati Infostrada |
| 2002/2545 |  Colin Edwards | Honda VTR1000 SP2(RC51) | 11 | 10 | 4 | Castrol Honda |
| 2003/2546 |  Neil Hodgson | Ducati 999F03 | 13 | 7 | 0 | Ducati FILA |
| 2004/2547 |  James Toseland | Ducati 999F04 | 3 | 9 | 2 | Ducati FILA |
| 2005/2548 |  Troy Corser | Suzuki GSX-R1000 K5 | 8 | 5 | 5 | Alstare Suzuki Corona |
| 2006/2549 |  Troy Bayliss | Ducati 999F06 | 12 | 3 | 1 | Ducati Xerox |
| 2007/2550 |  James Toseland | Honda CBR1000RR | 8 | 5 | 1 | Hannspree Ten Kate Honda |
| 2008/2551 |  Troy Bayliss | Ducati 1098 F08 | 13 | 6 | 5 | Ducati Xerox Team |
| 2009/2552 |  Ben Spies | Yamaha YZF-R1 | 14 | 2 | 1 | Yamaha World Superbike Team |
| 2010/2553 |  Max Biaggi | Aprilia RSV4 1000 | 10 | 2 | 2 | Aprilia Alitalia Racing |
| 2011/2554 |  Carlos Checa | Ducati 1098R | 15 | 0 | 6 | Althea Racing |
| 2012/2555 |  Max Biaggi | Aprilia RSV4 1000 | 5 | 2 | 4 | Aprilia Racing Team |
| 2013/2556 |  Tom Sykes | Kawasaki Ninja ZX-10R | 9 | 4 | 5 | Kawasaki Racing Team |
| 2014/2557 |  Sylvain Guintoli | Aprilia RSV4 1000 | 5 | 8 | 3 | Aprilia Racing Team |
| 2015/2558 |  Jonathan Rea | Kawasaki Ninja ZX-10R | 14 | 7 | 2 | Kawasaki Racing Team |
| 2016/2559 |  Jonathan Rea | Kawasaki Ninja ZX-10R | 9 | 9 | 5 | Kawasaki Racing Team |
| 2017/2560 |  Jonathan Rea | Kawasaki Ninja ZX-10RR | 16 | 7 | 1 | Kawasaki Racing Team |
| 2018/2561 |  Jonathan Rea | Kawasaki Ninja ZX-10RR | 17 | 4 | 1 | Kawasaki Racing Team |
| 2019/2562 |  Jonathan Rea | Kawasaki Ninja ZX-10RR | 17 | 16 | 1 | Kawasaki Racing Team WorldSBK |
| 2020/2563 |  Jonathan Rea | Kawasaki Ninja ZX-10RR | 11 | 5 | 1 | Kawasaki Racing Team WorldSBK |
| 2021/2564 | Toprak Razgatlıoğlu | Yamaha YZF-R1 | 13 | 9 | 7 | Pata Yamaha with Brixx WorldSBK |
| 2022/2565 | Álvaro Bautista | Ducati Panigale V4R | 16 | 12 | 3 | Aruba.it Racing - Ducati |
รายชื่อนักแข่งแชมป์โลก > เรียงตามจำนวนสมัย

| ชื่อ | แชมป์ (สมัย) | ปีที่ได้แชมป์โลก |
| --- | --- | --- |
| Jonathan Rea* | 6 | 2015, 2016, 2017, 2018, 2019, 2020 |
| Carl Fogarty | 4 | 1994, 1995, 1998, 1999 |
| Troy Bayliss | 3 | 2001, 2006, 2008 |
| Fred Merkel | 2 | 1988, 1989 |
| Doug Polen | 2 | 1991, 1992 |
| Troy Corser | 2 | 1996, 2005 |
| Colin Edwards | 2 | 2000, 2002 |
| James Toseland | 2 | 2004, 2007 |
| Max Biaggi | 2 | 2010, 2012 |
| Raymond Roche | 1 | 1990 |
| Scott Russell | 1 | 1993 |
| John Kocinski | 1 | 1997 |
| Neil Hodgson | 1 | 2003 |
| Ben Spies | 1 | 2009 |
| Carlos Checa | 1 | 2011 |
| Tom Sykes* | 1 | 2013 |
| Sylvain Guintoli | 1 | 2014 |
| Toprak Razgatlıoğlu* | 1 | 2021 |
| Álvaro Bautista* | 1 | 2022 |
* ปัจจุบันยังอยู่ในรายการ WorldSBK